ОБЯВЛЕНИЕ ЗА ПОДБОР

Община Пловдив кани потенциални кандидати за позиция **„Психолог”** в дейност„Ранна интервенция на уврежданията”по проект „Общностен център за деца и семейства -Пловдив” Проектът се реализира по Оперативна програма „Развитие на човешките ресурси”2014-2020г., приоритетна ос 2 „Намаляване на бедността и насърчаване на социалното включване”, процедура на директно предоставяне на безвъзмездна финансова помощ BG05M9OP001-2.004 „Услуги за ранно детско развитие”.

***Цели на проекта:***

Предоставяне на услуги на деца в ранна детска възраст и техните семейства за подобряване на достъпа до здравна грижа, формиране на родителски умения, подобряване на семейната среда, повишаване на училищната готовност на децата за включване в образователната система, както и предотвратяване на настаняването на деца в специализираните институции.Услугите ще се предоставят в Общностен център за деца и семейства на адрес: гр.Пловдив, ул.”Вратцата “ № 4.

**1.Кандидатите следва да отговарят на следните изисквания:**

**Основни изисквания**

* да имат висше образование - завършена образователна степен бакалавър/магистър с професионално направление „Психолог”;
* да имат професионален опит не по-малък от 2 години в областта на здравните, образователните или социалните дейности;
* да познават нормативната уредба в областта на здравната грижа за деца, закрилата на детето, социалните услуги и предучилищната подготовка;
* да притежават компютърна грамотност;
* да не са осъждани за умишлено престъпление от общ характер;

**Специфични изисквания**

***Ще се счита за предимство:***

* да имат практически опит в работа с деца с увреждания и техните семейства или в изпълнение на проекти в областта на социалните услуги за деца с увреждания, здравеопазването, образованието, предучилищната подготовка или социалното включване на деца с увреждания;
* да познават спецификата на социалната и педагогическата работа с деца с увреждания и техните родители и др.

**2. Профил на длъжността:**

* Проучване и анализ на индивидуалните потребности на децата и родителите от целевите групи и насочване към подходящите за тях дейности от услугата за ранна интервенция, включително и чрез работа на терен и посещения в домовете им
* Проучване и анализ на индивидуалните потребности на децата и родителите от целевите групи и насочване към подходящите за тях дейности от услугата за ранна интервенция, включително и чрез работа на терен и посещения в домовете им;
* Предоставяне на информация на семейството за диагнозата, потребностите и състоянието на детето и провеждане на срещи с родителите за обсъждане на подходящи варианти и методи за работа с децата им, целящи постигане на максимални резултати;
* Оказване на подкрепа на родителите, за да разберат влиянието на диагнозата на детето върху неговото развитие и за да се справят с емоционалното влияние след поставяне на диагнозата;
* Изготвяне на психологични характеристики на децата и изследване на психичното развитие на всяко дете, насочено към услугата;
* Регулярно посещение на домовете на децата с увреждане съгласно индивидуалния им план;
* Разработване и прилагане на подходящи планове за психологически намеси, които са фокусирани върху детето, съобразени с възраст и увреждане;
* Провеждане на необходимите психологически изследвания, използвайки формални и неформални методи на изследване на деца, които ползват услугата;
* Провеждане на групи за консултация и подкрепа на родители във връзка с психомоторното развитие на децата им;
* Провеждане на наблюдения, анкети, разговори и беседи за проучване на психологическия микроклимат, интересите, потребностите и мотивацията на потребителите;
* Създаване и поддържане на индивидуално досие за всяко дете и семейство, на което е предоставена подкрепа от психолога, и създаване и поддържане на база данни относно всички потребители по отделните дейности и предоставените им услуги;

**3.Срок на договора и работно време:** С одобрения кандидат ще бъде сключен срочен трудов договор с изпитателен срок. Проектът е със заложен срок на изпълнение до 26.09.2018г. Работно време – **8** часа дневно .

**4. Документи за кандидатстване:**

Заинтересованите кандидати следва да представят следните документи:

- заявление (по образец) ;

- автобиография, с подробно описание на изискуемите в т. 1 квалификация и опит (по образец);

- копие от документи за завършено образование, квалификация, сертификати;

- копие от документи ,удостоверяващи трудовия стаж.

**5.Срок и начин за подаване на документи :**

Заинтересуваните кандидати следва да подадат документи за кандидатстване в срок до **17.00 ч. на 26.08.2016г**.

Документите могат да се подават в деловодството на община Пловдив на адрес: пл. „Стефан Стамболов“ № 1, всеки работен ден (понеделник – петък) от 9.00 до 17.00 часа в рамките на срока, определен в обявлението. Кандидати, подали документи след изтичане на срока, няма да бъдат допуснати до участие.

**6**. **Етапи на подбора:**

1. **Етап.** Преглед на кандидатурите по документи.

Селектиране на кандидатите, отговарящи на критериите за образование и професионален опит

**2.Етап.** Провеждане на структурирано интервю с допуснатите кандидати. Чрез структурираното интервю се проверяват мотивацията, деловите качества и личностовите качества.

**3.Етап.** Оценяване и класиране на кандидатите.